**Møtebok**

|  |  |
| --- | --- |
| **Råd** | **Eidsberg felles menighetsråd** |
| **Møtedato** | 01.03.21 |
| **Møtetid** | 1800 - 2100 |
| **Møtested** | Mysen Menighetshus Betania |

**Til stede:**  Ragnhild Johanne Kruse, Ole-Martin Glomsrud, Synnøve Bjørknes Lundeby, Synnøve Svensson, Anne-Grethe Bredholt, Jorunn Smevik-Olsen, Magnus Grøvle Vesteraas, Bjørn Solberg

**Forfall:** Eva Kathrine Reymert, Kari Kvernhusengen Undeland, Tove Frogner Lund

**Sak 10/21: Godkjenning av møtebok fra forrige møte og godkjenning av innkalling til dette møte.**

 Vedtak: Møtebok, innkalling og sakliste godkjennes.

**Sak 11/21 Orienteringssaker**

1. **Fra sognepresten/Eidsbergteamet:** Gudstjenester avlyst til midt i februar. To gudstjenester i friluft, gudstjeneste i Eidsberg kirke 28.02. Flere dåpsgudstjenester.
Fysisk samling med konfirmantene lørdag 06.03. Teamet jobber med et digitalt påskeprogram for barnehagene.
2. **Fra leder:** Våpenhuset i Eidsberg kirke nesten ferdig restaurert; flott!
3. **Fra fellesråd**: Det er gjort vedtak om å heve festeavgiftene for å kompensere for reduksjonen i den kommunale bevilgningen.

Vedtak: Orienteringer og referater tas til orientering.

**Sak 12/21: Påsken 2021**

Det er fortsatt uavklart hvilke regler som vil gjelde i slutten av mars. I verste fall bestemmelser om max 10 personer i kirken av gangen, i beste fall 1-meters regel uten noe tak; da kan det være 119 i Eidsberg kirke, og det er der vi skal være i påsken. Mest sannsynlig; 100 i kirken, med 1 meters avstand, 2 meter ved salmesang. Noe færre i Mysen, der er det gudstjeneste palmesøndag. Forskjellige alternativer har vært drøftet:

- Palmesøndag i Mysen kirke; erstattes med en påske-/palmesøndagsvandring. Til fortet? Esel?

- Leieav Festiviteten kino til gudstjenester har vært vurdert. Der er det faste seter. Men kinoen er opptatt 1. påskedag.

- Bruke Tenor kirkeruin til en av gudstjenestene. Da er vi ute, og samtidig i en «kirke». Utfordringene er været, parkering, og kanskje lyd.

- Utendørs gudstjenester ved Eidsberg kirke, med mulighet for åpen kirke.

- Utendørs andre steder?

Vi dropper kveldsmat og frokost, men ser på mulighetene for kirkekaffe.

Årets påskeutstilling blir i Eidsberg kirke uansett.

Vedtak: Menighetsrådet ønsker at gudstjenestene holdes innendørs i Mysen og Eidsberg kirker. Det vurderes nærmere om det skal tilbys to gudstjenester 1. påskedag. MR ønsker ikke en ordning med påmelding

**Sak 13/21**: **Årsmelding**

 Utkast til årsmelding var sendt ut med innkallingen. Revidert utkast ble fremlagt i møtet.

 Vedtak: Utkast til årsmelding ble godkjent med de merknadene som kom i møtet. Leder sørger for at dåpstallene for 2020 kommer med i meldingen.

**Sak 14/21 Trosopplæring**

 Menighetspedagog Ingamay Synnes orienterte om trosopplæringsarbeidet i de fire sognene, og svarte på spørsmål fra rådets medlemmer. Medlemmene kom med mye ros, ikke minst til Ellas gode innsats i trosopplæringen. (MR utgjør trosopplæringsutvalg for de fire sognene i gamle Eidsberg.)

 Vedtak: Menighetsrådet takker for orienteringen og retter en stor takk til Ingamay og de øvrige medarbeiderne for veldig godt utført arbeid.

**Sak 15/21 Økonomi og budsjett**

 Leder orienterte om oppfølgingen av vedtaket i sak 09/21. Det er hreit å ha felles regnskapsføring, utført av kirkekontoret, men menighetsrådet kan ikke få eget organisasjonsnummer, og dermed ikke mva-kompensasjon. Det er det bare sognene som kan få. Regnskapet må derfor føres slik at det kan kreves slik kompensasjon. Etter mønster fra Hobøl/Tomter gjøres det gjennom å plassere alle fellesutgifter og utgifter som det kan kreves kompensasjon for i Mysen sogn. Leder følger opp dette.

 Leder tok også opp den anstrengte økonomien i noen sogn, og et forslag om å lage en kort orientering om hva ofringen til «menighetsarbeidet» brukes til.

 Vedtak: a) Ordningen med felles regnskapsføring etter samme modell som i Hobøl/Tomter gjennomføres så snart som mulig.

 b) Kirkekontoret sørger for nødvendig informasjon til tidligere kasserere og til kirkekomiteene.

 c) Leder utarbeider informasjon om behovet for gaveinntekter. Dette sendes pr epost og SMS til personer vi har adressen på og som vi ser jevnlig i kirkene. De fire VIPPS-numrene brukes.

 d) Leder utarbeider en tekst som kan brukes i gudstjenesteagendaen
 som en forklaring på hva ofringene «til menighetens arbeid» brukes

 til.

**Sak 16/21**: **Eventuelt**

 Sognepresten orienterte om utfordringer ved kontorsituasjonen for de ansatte, og ønsket om bedre ordning når det gjelder arbeidsstasjon og samtalerom lokalt.

Referent

Bjørn Solberg